Diari Oficial de la Generalitat Valenciana


Sumari del DOGV 7332, del 05-08-2014 (2014/7386)

ORDE 27/2014, de 30 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la contractació de persones desocupades en el programa d'ocupació pública d'interés general i social per a la realització d'actuacions en el medi natural de municipis de zones d'interior, per a l'exercici 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7332

Data del DOGV
:   05-08-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7386


Data del document
:   30-07-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 27/2014, de 30 de juliol, de la Conselleria d'Economia, Indústria, Turisme i Ocupació, per la qual es convoquen subvencions destinades a la contractació de persones desocupades en el programa d'ocupació pública d'interés general i social per a la realització d'actuacions en el medi natural de municipis de zones d'interior, per a l'exercici 2014. [2014/7386]  
El Servici Valencià d'Ocupació i Formació (SERVEF) regula en esta orde la convocatòria de subvencions destinades a sufragar els costos salarials de les persones desocupades contractades pels municipis d'interior de la Comunitat Valenciana, per a l'execució d'actuacions en el medi natural.  
Per mitjà d'esta convocatòria es dóna continuïtat al programa d'ocupació específic per a zones d'interior, emmarcat en el Pla de Revitalització de les Comarques d'Interior de la Comunitat 2004-2011, i que s'orientava a la creació i manteniment de l'ocupació en eixes zones, a través de la realització d'actuacions dirigides a la protecció del medi natural.  
  
Estes subvencions estan cofinançades pel Fons Social Europeu a través del Programa Operatiu de la Comunitat Valenciana 2007-2013, aprovat per la Decisió de la Comissió de 20 de desembre de 2007, Fons Estructurals 2007-2013, Unió Europea-Comunitat Valenciana: «El FSE invertix en el teu futur», i cofinançats pel Fons Social Europeu, Programa Operatiu 2007-2013 del Servici Públic d'Ocupació Estatal.  
  
En virtut d'això, fent ús de les facultats conferides per la Llei 5/1983, de 30 de desembre, del Consell, per l'article 47.11 del Text Refós de la Llei de la Hisenda Pública de la Generalitat Valenciana, aprovat per un decret legislatiu de 26 de juny de 1991 i pel Decret 193/2013, de 20 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació.  
  
ORDENE  
  
Article 1. Objecte i àmbit  
L'objecte d'esta orde és la convocatòria d'ajudes destinades a afavorir el manteniment de la població dels municipis de l'interior de la Comunitat Valenciana i promoure la generació d'ocupació per mitjà de la contractació de persones desocupades per a l'execució d'actuacions relacionades amb la millora de l'entorn natural i la prevenció d'incendis forestals.  
  
Article 2. Beneficiaris de les subvencions  
1. Podran ser beneficiaris d'este programa els municipis de zones d'interior la relació dels quals figura en l'annex I.  
2. No podran obtindre la condició de beneficiaris les entitats en què concórrega alguna de les prohibicions previstes en l'article 13 de la Llei 38/2003, de 17 de novembre, General de Subvencions.  
  
Article 3. Obligacions dels beneficiaris  
A més de les establides en l'article 14 de la Llei General de Subvencions i les que expressament s'arrepleguen en la resolució de concessió, són obligacions dels beneficiaris:   
a) Justificar, dins del temps establit i en la forma escaient, davant del SERVEF la realització de l'activitat o l'adopció del comportament, així com el compliment dels requisits i condicions que determinen la seua concessió.   
b) Comunicar a l'òrgan gestor les ajudes l'obtenció d'altres subvencions o ajudes per a la mateixa finalitat, procedents de qualsevol administració, ens públic o privat, així com qualsevol alteració de les condicions tingudes en compte per a la concessió de la subvenció que puguen donar lloc a la modificació de la resolució de concessió.   
c) Facilitar totes les dades i la informació, en qüestions relacionades amb les subvencions concedides, que els siguen requerides pel SERVEF.  
d) Sotmetre's a les actuacions de control financer de la Intervenció General de la Generalitat i de les institucions comunitàries per ser les ajudes cofinançades pel Fons Social Europeu, i complir l'obligació de col·laboració amb estes institucions, de conformitat amb el que preveuen els articles 45 i 46 de la Llei General de Subvencions.  
e) Disposar dels llibres comptables, registres diligenciats i la resta de documents degudament auditats en els termes exigits per la legislació aplicable al beneficiari.  
f) Adoptar les mesures necessàries per a donar l'adequada publicitat del caràcter públic del finançament del programa. Per tractar-se d'ajudes cofinançades pel Fons Social Europeu, el beneficiari estarà subjecte a les normes d'informació i publicitat que establix el Reglament (CE) número 1828/2006 de la Comissió, de 8 de desembre de 2006, que fixa normes de desplegament per al Reglament (CE) número 1083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, Fons Social Europeu i Fons de Cohesió, i el Reglament (CE) número 1080/2006 del Parlament Europeu i del Consell, de 5 de juliol de 2006, relatiu al Fons Europeu de Desenrotllament Regional. Entre les dites normes cal destacar que la concessió de la subvenció implica l'acceptació de ser inclòs en una llista que es publicarà de forma electrònica o per qualsevol altre mitjà, en la qual figuraran els beneficiaris, l'operació finançada i l'import de l'ajuda.  
g) Mantindre un registre comptable del gasto en un sistema de comptabilitat separada o amb un codi comptable adequat i identificat, per al control financer del Fons Social Europeu.  
h) Conservar els documents originals o còpies compulsades, justificatius de l'aplicació dels fons rebuts, inclosos els documents electrònics, durant almenys tres anys a partir del tancament del programa Operatiu 2007-2013 (el que s'estima que puga tindre lloc al voltant de l'any 2025), mentres puguen ser objecte de les actuacions de comprovació i control.  
  
Article 4. Destinataris finals. Requisits dels treballadors  
1. Els destinataris finals d'este programa són les persones desocupades majors d'edat, inscrites com a demandants d'ocupació en els centres SERVEF d'Ocupació, requisits que hauran de complir en el moment de la seua contractació.  
2. Les entitats beneficiàries sol·licitaran oferta d'ocupació al centre SERVEF corresponent i seleccionaran els treballadors entre els que li siguen remesos per este.  
3. En cas de baixa d'algun treballador amb anterioritat a què finalitze l'obra o servici, podrà ser substituït per un altre treballador entre els enviats inicialment pel centre SERVEF d'Ocupació, en reserva per prioritat de baremació, que mantinga la inscripció com a desempleat demandant d'ocupació. Si cap dels candidats reserva reunira els requisits per a ser contractat, es comunicarà esta circumstància al Servici Territorial d'Ocupació del SERVEF i es procedirà segons s'ha indicat en els apartats 1 i 2.  
  
Article 5. Criteris per a la selecció de treballadors  
1. Els treballadors se seleccionaran tenint en compte els criteris següents:  
a) Major adequació al lloc de treball oferit.  
b) Condició de persona amb discapacitat.  
c) Nivell de protecció per desocupació.  
d) Existència de responsabilitats familiars.  
e) Condició de dona.  
f) Situació o risc de desocupació de llarga duració.  
2. Estos criteris s'aplicaran segons es determine mitjançant una resolució del director general del SERVEF.  
  
Article 6. Accions susceptibles de suport  
1. Les ajudes aniran destinades a la contractació de persones desocupades per a la realització, en règim de gestió directa pel municipi, d'alguna de les actuacions següents:  
a) Obertura d'àrees tallafocs i faixes auxiliars, inclosos treballs de fitació, poda, aclarida i desbrossament selectiu de matoll.  
b) Manteniment d'àrees tallafocs i faixes auxiliars, inclosos treballs de poda, aclarida i desbrossament selectiu de matoll.  
c) Manteniment de la xarxa viària forestal, inclosos treballs de neteja de cunetes, passos d'aigua, i xicotetes millores del ferm.  
d) Neteja i condicionament de llits i riberes, de barrancs i rius.  
  
e) Manteniment i condicionament de punts d'aigua per a extinció d'incendis forestals.  
f) Condicionament de paellers en àrees recreatives.  
g) Actuacions de millores del medi natural.  
2. La realització de qualsevol de les accions previstes en l'apartat anterior requerirà l'autorització de la direcció territorial corresponent de la Conselleria d'Infraestructures, Territori i Medi Ambient.  
  
3. Les actuacions a què fan referència les lletres a, b i c s'hauran d'incloure en el pla local de prevenció d'incendis forestals del municipi; els municipis que no tinguen aprovat este pla, hauran d'aportar prèviament un informe favorable de la Subdirecció General d'Emergències i Planificació de la Conselleria de Governació i Justícia.  
4. Les actuacions a què fa referència la lletra d requeriran l'autorització prèvia de la confederació corresponent.  
5. En els supòsits en què procedisca, les entitats locals beneficiàries hauran d'obtindre l'autorització dels titulars, públics o privats, dels predis afectats per les actuacions.  
  
Article 7. Condició de l'activitat  
1. Els treballadors s'integraran en brigades de treball que estaran formades per almenys quatre treballadors, dels quals almenys tres seran desempleats.  
2. En funció dels costos salarials que siguen procedents segons conveni, l'entitat beneficiària haurà de contractar a jornada completa durant dos mesos tants desempleats com ho permeta l'import de l'ajuda proposada d'acord amb l'article 12. El sobrant que resulte insuficient per a finançar la contractació d'un desempleat més a jornada completa durant dos mesos s'aplicarà per a prolongar més enllà dels dos mesos el període de contractació dels desempleats objecte de la subvenció.  
  
3. Si l'ajuda proposada d'acord amb l'article 12 no permet finançar durant dos mesos una brigada en els termes establits en l'apartat 1, es mantindrà el nombre mínim de desempleats i es reduirà el període de contractació.  
4. Tots els integrants de la brigada hauran d'iniciar les actuacions subvencionades el mateix dia.  
  
Article 8. Destinació i quantia de les subvencions  
1. Les subvencions es destinaran al finançament dels costos salarials, inclosa la cotització a la Seguretat Social, dels treballadors desempleats que hagueren sigut contractats en el marc d'este programa per a l'execució de les actuacions previstes en esta orde, amb el límit de les quantitats que fixe el conveni col·lectiu vigent en la data de presentació de la sol·licitud.  
2. Únicament s'entendrà com a cost salarial les percepcions econòmiques per la prestació del servici, i se n'exclouen les dietes, indemnitzacions i bestretes com a conseqüència de l'activitat laboral, retribucions de vacances no aprofitades o altres percepcions que no tinguen la condició de salarials.  
4. No resultaran subvencionables els dies en què el treballador es trobe en situació d'incapacitat per malaltia o accident, siguen comuns o professionals, ni els supòsits de permís de maternitat o paternitat.  
  
  
Article 9. Forma i termini de presentació de sol·licituds  
1. Les sol·licituds, que hauran de dirigir-se al Servici Valencià d'Ocupació i Formació, es formalitzaran en impresos normalitzats que es presentaran en les corresponents direccions territorials del SERVEF, sense perjuí de poder presentar-les en els altres llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Així mateix podrà realitzar-se la presentació telemàtica de les sol·licituds accedint al Catàleg de servicis públics interactius de la Generalitat a través de ?www.tramita.gva.es- o de la web del SERVEF ?www.servef.es- i se seleccionarà el servici corresponent. Per a això, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), ambdós admesos per la seu electrònica de la Generalitat ?https://sede.gva.es?.  
  
2. El termini per a la presentació de sol·licituds serà de 30 dies naturals a comptar des de l'endemà de la publicació d'esta orde en el Diari Oficial de la Comunitat Valenciana.  
  
Article 10. Documentació  
1. Primera fase (documentació que ha de presentar-se juntament amb la sol·licitud):  
a) Imprés normalitzat on s'especifique la denominació dels projectes i l'import global sol·licitat.  
b) Dos exemplars del model de dades de domiciliació bancària, excepte si s'han presentat amb anterioritat al SERVEF i no han experimentat variació, i en este cas serà suficient d'indicar el compte en què haurà de practicar l'ingrés.  
c) Declaració responsable del representant legal de l'entitat sol·licitant de què esta no es troba incursa en les prohibicions establides en l'article 13 de la Llei General de Subvencions per a obtindre la condició de beneficiari.  
d) Certificat del secretari de la corporació local o òrgan equivalent de l'acord d'aprovació del projecte de l'obra o servici per al qual se sol·licita la subvenció.  
2. Segona fase (documentació que ha de presentar-se en el termini que s'indique en la notificació de l'import màxim a concedir que haja proposat la comissió de valoració):  
a) Memòria en model normalitzat del projecte concret que es pretenga realitzar.  
b) Pla en què puga localitzar-se la ubicació geogràfica de les actuacions.  
c) Autorització de la Direcció Territorial de la Conselleria d'Infraestructures, Territori i Medi Ambient referida a l'afecció de les actuacions a la normativa forestal i, quan procedisca, al règim de protecció i ordenació dels espais naturals protegits i els espais de la xarxa Natura 2000.  
  
d) En cas d'actuacions en llits, barrancs o riberes de rius, autorització positiva de la confederació hidrogràfica corresponent.  
e) Certificat del secretari de la corporació local relatiu que les actuacions referides en la memòria figuren en el pla local de prevenció d'incendis forestals; si no n'hi havia, de pla, s'aportarà l'informe positiu de la conselleria competent en matèria de prevenció d'incendis forestals a través de la Direcció Territorial de Governació i Justícia- Subdirecció d'Emergències i Planificació.  
f) Certificat del secretari de la corporació local o òrgan equivalent on conste que l'entitat disposa d'assignació pressupostària suficient per a fer-se càrrec de les partides pressupostàries no subvencionades pel SERVEF.  
g) Taula salarial per a 2014 del conveni col·lectiu d'aplicació, on s'indique el salari que corresponga aplicar en les contractacions.  
  
Article 11. Instrucció i procediment de concessió  
1. La concessió de les ajudes es tramitarà en règim de concurrència competitiva.  
2. La instrucció del procediment de concessió de subvencions correspondrà a les direccions territorials d'Ocupació del SERVEF.  
3. A fi d'efectuar el repartiment de la dotació entre les sol·licituds presentades, es constituirà una comissió de valoració integrada per: presidenta, la subdirectora general d'Ocupació o la persona que hi delegue; tres vocals, designats entre el personal adscrit a la Subdirecció General d'Ocupació amb rang mínim de cap de secció; i un funcionari de la subdirecció general que actuarà com a secretari sense vot. La comissió de valoració emetrà una acta en què es concretarà l'import màxim d'ajuda que individualment s'haja assignat a cada entitat en funció de la dotació pressupostària prevista.  
4. A la vista de l'expedient i de l'acta de la comissió de valoració, l'òrgan instructor notificarà les quanties màximes corresponent a l'entitat sol·licitant, a fi que aporte la documentació assenyalada en l'article 10.2.  
5. L'òrgan competent per a la tramitació de les sol·licituds podrà demanar a les persones interessades l'aportació addicional d'altres documents o dades aclaridores que estime necessaris per a resoldre sobre la sol·licitud presentada.  
  
Article 12. Criteris per al repartiment de les subvencions  
1. La comissió de valoració efectuarà el repartiment de la dotació d'acord amb els criteris següents:  
a) Per a cada municipi es proposarà una quantia mínima que li permeta finançar la contractació dels desempleats en els termes establits en l'article 7.  
b) En el cas que la dotació resulte insuficient per a procedir segons el que disposa la lletra a, en la proposta es prioritzarà als municipis que compten amb major superfície forestal, de conformitat amb l'annex II.  
  
c) En el cas que la dotació no s'haja esgotat després de procedir segons el que disposa la lletra a), el sobrant es distribuirà en funció de la desocupació registrada del mes de juny de 2014 entre els municipis que compten amb una superfície forestal de com a mínim 100 hectàrees, de conformitat amb l'annex II.  
2. En cap cas l'import assignat podrà superar la quantia de l'ajuda sol·licitada.  
  
Article 13. Resolució  
1. La competència per a resoldre sobre les sol·licituds formulades correspon al director general d'Ocupació i Formació, per delegació del director general del SERVEF.  
2. El termini per a resoldre i notificar la resolució procedent serà de sis mesos a comptar des de l'endemà de l'entrada de la sol·licitud en qualsevol dels registres del SERVEF. Transcorregut eixe termini, s'entendrà desestimada la sol·licitud per silenci administratiu.  
3. Si després de la presentació dels projectes concrets o a la resolució de les ajudes es produïren sobrants o minoracions en les subvencions concedides, i es genera com a conseqüència un crèdit disponible, el director general d'Ocupació i Formació del SERVEF podrà assignar eixe crèdit a les sol·licituds que no van poder ser ateses en la seua totalitat per falta de disponibilitat pressupostària.  
  
Article 14. Resolució de pagament i resolució d'incidències  
Els directors territorials del SERVEF, per delegació del director general del SERVEF, seran els òrgans competents per a efectuar el reconeixement d'obligacions i la proposta de pagament de la subvenció, així com per a resoldre les incidències que es produïsquen després de la concessió de les ajudes (com a modificacions justificades del projecte inicial, baixa o substitució d'algun dels treballadors contractats, o qualsevol variació de les condicions particulars de la concessió).  
  
  
Article 15. Terminis de justificació  
1. La documentació justificativa d'inici de l'obra o servici es presentarà en el termini de 30 dies naturals des de la data d'inici efectiva per a possibilitar la tramitació de la bestreta del 60 per cent de la subvenció, amb anterioritat al tancament de l'exercici pressupostari. L'inici dels projectes amb la contractació dels treballadors haurà de produir-se en l'exercici pressupostari 2014; en cas contrari, procedirà la revocació de la subvenció concedida.  
3. Els projectes hauran de finalitzar com a màxim el 31 de març de 2015.  
La documentació justificativa de l'execució del projecte subvencionat haurà d'aportar-se en el termini de dos mesos des de la seua finalització.  
  
Article 16. Inici de les obres o servicis  
L'inici de les actuacions s'acreditarà davant de la direcció territorial d'Ocupació, per mitjà de la presentació de la documentació següent:  
a) Certificat d'inici, en model normalitzat, subscrita pel secretari de la corporació local o òrgan equivalent.  
b) Acta de selecció de les persones contractades, amb el llistat de persones desocupades remés pel centre SERVEF.  
c) Contractes de treball i la seua comunicació al centre SERVEF.  
d) Altes en la Seguretat Social dels treballadors i informe de dades per a la cotització IDC.  
e) Comunicació en model normalitzat als treballadors contractats del cofinançament de la subvenció pel Fons Social Europeu.  
  
f) Declaració responsable de no estar incurs en les prohibicions per a ser receptor del pagament, a què fa referència l'article 34 de la Llei General de Subvencions.  
g) En el certificat d'inici s'indicarà el codi comptable identificable i adequat de tots els ingressos i gastos referits a operacions d'afectació de la subvenció a la finalitat de la seua concessió.  
  
Article 17. Finalització d'actuacions i justificació de la subvenció  
  
Finalitzada l'actuació, l'entitat beneficiària haurà de justificar la subvenció concedida davant de la direcció territorial d'Ocupació corresponent, per mitjà de la presentació d'un compte justificatiu que contindrà la documentació següent:  
1. Informe «Fi d'obra o servici» en model normalitzat.  
2. Memòria econòmica justificativa del cost de les activitats realitzades per mitjà del «Certificat de gasto final».  
3. Model normalitzat subscrit pel secretari de la corporació local, que contindrà la relació dels treballadors contractats i el cost salarial detallat de cada un d'ells, acompanyant, si és el cas, el justificant del reintegrament dels fons no utilitzats.  
4. Relació d'altres ingressos o subvencions que hagen finançat l'activitat subvencionada amb indicació del concepte, l'import, i la seua procedència, o si és el cas, declaració del responsable de l'entitat de no haver percebut altres ingressos que financen l'activitat subvencionada.  
  
5. Per a la certificació d'estes subvencions al Fons Social Europeu, i d'acord amb les instruccions de l'autoritat de gestió sobre les verificacions (articles 60 del Reglament CE 1083/2006 i 13 del Reglament CE 1828/2006), s'haurà d'aportar a més un annex amb el detall del compte justificatiu dels gastos en relació amb els costos salarials i de Seguretat Social, acompanyat de fotocòpies compulsades per la pròpia entitat, de la documentació següent:  
  
a) Nòmines dels treballadors i justificants del càrrec en compte, amb l'estampillat del % d'imputació a l'expedient de subvenció.  
b) TC2 i rebut de liquidació de cotitzacions juntament amb els justificants corresponents acreditatius del pagament.  
c) Declaració trimestral/mensual de retencions i ingressos a compte de l'IRPF (model 111) corresponent als mesos en què figuren treballadors subvencionats pel SERVEF.  
d) Certificat del secretari de l'entitat, o declaració del representant legal, sobre l'ingrés a compte corresponent de l'IRPF, de les persones contractades per a la realització del projecte, amb la relació d'estes persones.  
e) Almenys dos fotografies de l'actuació realitzada.  
f) Justificació de la publicitat del cofinançament de la subvenció pel FSE (cartells, fullets, premsa, publicació, etc.).  
6. El beneficiari haurà de conservar esta documentació i mantindre-la unida al resum anual de retencions i ingressos a compte sobre rendiments del treball, corresponent a l'exercici (model 190), que podrà ser requerit per a un control posterior.  
7. D'acord amb el que establix l'article 31.2 de la Llei 38/2003, General de Subvencions, es considerarà gasto realitzat el que ha sigut efectivament pagat amb anterioritat a la finalització del període de justificació determinat en este article. No obstant això, els TC i els models 111 que el beneficiari haja de presentar una vegada vençut el dit termini, es justificaran davant de l'òrgan gestor de les ajudes en el termini d'un mes a comptar de la data de la seua presentació davant de l'administració competent.  
8. En cas de reintegrament de subvenció, s'identificarà necessàriament, amb claredat, l'entitat beneficiària i el número d'expedient a què correspon el reintegrament.  
  
Article 18. Pagaments anticipats i liquidació de les ajudes  
1. Rebuda la documentació justificativa de l'inici de les obres o servicis, es proposarà el lliurament a l'entitat beneficiària del 60 per cent de la subvenció concedida, de conformitat amb l'article 34.3.a de la Llei 6/2013, de 26 de desembre, de Pressupostos de la Generalitat, per a l'exercici 2014.  
2. La quantia restant s'alliberarà quan l'entitat beneficiària haja finalitzat l'actuació i justificat la totalitat dels gastos efectivament realitzats, en concepte de salaris i Seguretat Social, de conformitat amb el que establix esta orde.  
3. D'acord amb el que preveu l'article 19.5 de la Llei 38/2003, General de Subvencions, els rendiments financers que es generen pels fons lliurats als beneficiaris no incrementaran l'import de la subvenció concedida, en raó a la seua escassa quantia i la dificultat de la seua aplicació a les activitats subvencionades i del seu seguiment i control.  
  
  
Article 19. Seguiment i control de les ajudes  
1. Correspondrà a la direcció general del SERVEF, per si mateixa o a través de les direccions territorials d'Ocupació del SERVEF, dur a terme la funció de seguiment i control de les subvencions concedides en els programes regulats en esta orde.  
2. Per a la realització d'estes funcions s'utilitzaran tots els mitjans que estiguen a disposició del SERVEF, inclús la col·laboració amb tercers.  
3. Als efectes de difusió pública hauran d'identificar-se les actuacions d'acord amb les seues característiques de manera que conste de manera expressa la col·laboració del SERVEF, a més, el beneficiari estarà subjecte a les normes d'informació i publicitat dels fons comunitaris.  
De conformitat amb l'article 45 de la Llei 38/2003, les subvencions estaran subjectes al control financer d'ajudes i subvencions finançades totalment o parcialment amb càrrec a fons comunitaris.  
  
Article 20. Concurrència de subvencions  
L'import de les subvencions no podrà ser de tal quantia que aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, supere el cost de la contractació dels treballadors subvencionats, incloses les cotitzacions a la Seguretat Social.  
  
Article 21. Modificació de la subvenció i reintegrament de les ajudes concedides  
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
2. Donarà lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que se n'acorde la procedència del reintegrament, els casos previstos en l'article 37 de la Llei General de Subvencions i de conformitat amb el que establixen els articles 91, 92 i 93 del Reial Decret 887/2006.  
3. El que disposen els paràgrafs precedents serà aplicable sense perjuí de la possible qualificació dels fets com a infracció administrativa i incoació del corresponent procediment sancionador, de conformitat amb el que disposen els articles 52 i següents de l'esmentada Llei General de Subvencions i el títol IV del Reial Decret 887/2006.  
  
DISPOSICIONS ADDICIONALS  
  
Primera. Finançament  
Les subvencions destinades a municipis de zones d'interior, es finançaran amb càrrec al capítol 4, codi línia T2941000, del subprograma 322.51, Foment d'Ocupació, per un import global màxim de 4.000.000,00 euros, dels quals 2.446.000,00 euros seran cofinançats al 80 per cent pel Fons Social Europeu (FSE), amb càrrec al PO 2007-2013, de la Comunitat Valenciana i 1.254.000,00 euros i 300.000,00 euros, fons procedents del Servici Públic d'Ocupació Estatal (SEPE), Programa Operatiu 2007-2013, cofinançats al 80 per cent pel FSE.  
  
Si al llarg de l'exercici 2014 existira crèdit disponible que permetera incrementar el finançament pressupostari previst inicialment per a l'execució dels programes, el Servef, després de la publicació del crèdit en el Diari Oficial de la Comunitat Valenciana, podrà destinar-lo al finançament de sol·licituds presentades a l'empara d'esta convocatòria que com a conseqüència de l'esgotament dels crèdits, no hagueren pogut ser ateses en la seua totalitat sense necessitat d'establir nou termini de presentació de sol·licituds, llevat que això servisca per a l'adequada gestió de cada programa i proporcionar major efectivitat a les polítiques actives d'ocupació dirigides a la reactivació de l'ocupació a la Comunitat Valenciana.  
  
Segona. Presentació de sol·licituds i documentació  
Els models normalitzats als quals s'al·ludix en la present orde es troben a disposició de les entitats sol·licitants en l'adreça d'Internet: ?http://www.servef.es?.  
  
Tercera. Normativa aplicable  
Esta convocatòria se subjecta als preceptes bàsics de la Llei 38/2003, de 17 de novembre, General de Subvencions, i al Reial Decret 887/2006, així com als preceptes en vigor del Text Refós de la Llei del a Hisenda Pública de la Generalitat Valenciana, aprovat per un decret legislatiu de 26 de juny de 1991.  
Resulta d'aplicació l'article 11 de la Llei 3/2000, de 17 d'abril, de Creació del Servici Valencià d'Ocupació i Formació, de manera que tant l'activitat subvencionada com el gasto que li siga inherent podran estendre's durant l'exercici següent a aquell en què s'atorgue l'ajuda, sempre que l'activitat s'haguera iniciat l'any de concessió.  
  
  
Quarta. Compatibilitat amb el mercat comú  
Les ajudes regulades en esta orde són compatibles amb el mercat comú i no estan subjectes a comunicació o notificació a la Comissió Europea ja que no s'aplica el que preveu l'article 107.1 del Tractat de Funcionament de la Unió Europea, per estar destinades a administracions públiques per a la realització d'obres o servicis d'interés general i social.  
  
Quinta. Concessió de subvencions  
D'acord amb la disposició addicional desena de la Llei 6/2013, de 26 de desembre, de Pressupostos de la Generalitat per a l'exercici 2014, la concessió de les ajudes finançades amb fons distribuïts a través de la Conferència Sectorial d'Ocupació i Assumptes Laborals es condiciona que per l'òrgan competent de l'Administració de l'Estat s'hagen realitzat les actuacions o dictat els actes administratius que permeten assegurar l'efectivitat de la transferència de fons afectats.  
  
  
DISPOSICIÓ FINAL   
  
Única. Facultats d'execució i desplegament  
Es faculta el director general del SERVEF per a dictar les instruccions i adoptar les mesures que considere oportunes per al desplegament i aplicació d'esta orde, així mateix se'l faculta per a modificar els terminis i termes establits en l'orde, quan concórreguen circumstàncies que ho aconsellen.  
  
Contra este acte, que esgota la via administrativa, les persones interessades poden interposar recurs contenciós administratiu en el termini de dos mesos, a comptar des de l'endemà de la publicació, davant de la sala contenciosa administratiu corresponent de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant de l'òrgan que ha dictat la present disposició en el termini d'un mes, computats en els termes ja dits, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener. I això, sense perjuí de la possibilitat que les persones interessades puguen exercir, si és el cas, qualsevol altre que estimen procedent.  
  
València, 30 de juliol de 2014  
  
El conseller d'Economia, Indústria, Turisme i Ocupació,  
MÁXIMO BUCH TORRALVA.  
ANNEX I  
Relació municipis de zones d'interior  
  
El Comtat  
  
Agres  
Alcocer de Planes  
Alcoleja  
Alfafara  
Almudaina  
L'Alqueria d'Asnar  
Balones  
Benasau  
Beniarrés  
Benilloba  
Benillup  
Benimarfull  
Benimassot  
Cocentaina  
Facheca  
Famorca  
Gaianes  
Gorga  
Millena  
Muro de Alcoy  
L'Orxa  
Planes  
Quatretondeta  
Tollos  
  
  
L'Alt Vinalopó  
  
Beneixama  
Biar  
el Camp de Mirra  
Cañada  
Salinas  
Sax  
Villena  
  
  
L'Alcoià  
  
Alcoi  
Banyeres de Mariola  
Benifallim  
Castalla  
Ibi  
Onil  
Penàguila  
Tibi  
  
  
El Vinalopó Mitjà  
  
Algueña  
Aspe  
Elda  
El Fondó de les Neus  
Hondón de los Frailes  
Monforte del Cid  
Monòver  
Novelda  
Petrer  
El Pinós  
La Romana  
  
  
  
El Baix Segura-Interior  
  
Albatera  
Algorfa  
Almoradí  
Benejúzar  
Benferri  
Benijófar  
Bigastro  
Callosa de Segura  
Catral  
Cox  
Daya Nueva  
Daya Vieja  
Dolores  
Formentera del Segura  
Granja de Rocamora  
Jacarilla  
Los Montesinos  
Orihuela  
Rafal  
Redován  
Rojales  
San Fulgencio  
San Isidro  
San Miguel de Salinas  
  
  
L'Alcalatén  
  
L'Alcora  
Atzeneta del Maestrat  
Benafigos  
Costur  
Figueroles  
Lucena del Cid  
Les Useres  
Vistabella del Maestrazgo  
Xodos  
  
  
L'Alt Maestrat  
  
Albocàsser  
Ares del Maestrat  
Benasal  
Catí  
Culla  
Tírig  
La Torre d'En Besora  
Vilar de Canes  
Vilafranca  
  
  
El Alto Mijares  
  
Arañuel  
Argelita  
Ayódar  
Castillo de Villamalefa  
Cirat  
Cortes de Arenoso  
Espadilla  
Fanzara  
Fuente la Reina  
Fuentes de Ayódar  
Ludiente  
Montán  
Montanejos  
Puebla de Arenoso  
Toga  
Torralba del Pinar  
Torrechiva  
Vallat  
Villahermosa del Río  
Villamalur  
Villanueva de Viver  
Zucaina  
  
  
El Alto Palancia  
  
Algimia de Almonacid  
Almedíjar  
Altura  
Azuébar  
Barracas  
Bejís  
Benafer  
Castellnovo  
Caudiel  
Chóvar  
Gaibiel  
Geldo  
Higueras  
Jérica  
Matet  
Navajas  
Pavías  
Pina de Montalgrao  
Sacañet  
Segorbe  
Soneja  
Sot de Ferrer  
Teresa  
Torás  
El Toro  
Vall de Almonacid  
Viver  
  
  
El Baix Maestrat-Interior  
  
Càlig  
Canet lo Roig  
Castell de Cabres  
Cervera del Maestre  
la Jana  
la Pobla de Benifassá  
Rossell  
la Salzadella  
Sant Jordi  
San Rafael del Río  
Sant Mateu  
Santa Magdalena de Pulpis  
Traiguera  
Xert  
  
  
Els Ports  
  
Castellfort  
Cinctorres  
Forcall  
Herbés  
la Mata  
Morella  
Olocau del Rey  
Palanques  
Portell de Morella  
Todolella  
Vallibona  
Villores  
Zorita del Maestrazgo  
La Canal de Navarrés  
  
Anna  
Bicorp  
Bolbaite  
Chella  
Enguera  
Millares  
Navarrés  
Quesa  
  
  
La Hoya de Buñol  
  
Alborache  
Buñol  
Cheste  
Chiva  
Dos Aguas  
Godelleta  
Macastre  
Siete Aguas  
Yátova  
  
  
La Plana de Utiel-Requena  
  
Camporrobles  
Caudete de las Fuentes  
Chera  
Fuenterrobles  
Requena  
Sinarcas  
Utiel  
Venta del Moro  
Villargordo del Cabriel  
  
  
El Rincón de Ademuz  
  
Ademuz  
Casas Altas  
Casas Bajas  
Castielfabib  
Puebla de San Miguel  
Torrebaja  
Vallanca  
  
  
Los Serranos  
  
Alcublas  
Alpuente  
Andilla  
Aras de los Olmos  
Benagéber  
Bugarra  
Calles  
Chelva  
Chulilla  
Domeño  
Gestalgar  
Higueruelas  
Losa del Obispo  
Pedralba  
Sot de Chera  
Titaguas  
Tuéjar  
Villar del Arzobispo  
La Yesa  
  
  
El Valle de Cofrentes-Ayora  
  
Ayora  
Cofrentes  
Cortes de Pallás  
Jalance  
Jarafuel  
Teresa de Cofrents  
Zarra  
  
  
El Camp de Túria  
  
Benaguasil  
Benisanó  
Bétera  
Casinos  
l'Eliana  
Llíria  
Loriguilla  
Marines  
Náquera  
Olocau  
La Pobla de Vallbona  
Riba-roja de Túria  
San Antonio de Benagéber  
Serra  
Vilamarxant  
Gátova  
  
  
La Ribera Alta  
  
Alberic  
Alcàntera de Xúquer  
L'Alcúdia  
Alfarp  
Algemesí  
Alginet  
Alzira  
Antella  
Beneixida  
Benifaió  
Benimodo  
Benimuslem  
Carcaixent  
Càrcer  
Carlet  
Villanueva de Castellón  
Catadau  
Cotes  
L'Ènova  
Gavarda  
Guadassuar  
Llombai  
Manuel  
Massalavés  
Montserrat  
Montroi  
La Pobla Llarga  
Rafelguaraf  
Real  
Sant Joanet  
Sellent  
Senyera  
Sumacàrcer  
Tous  
Turís  
  
  
La Costera  
  
L'Alcúdia de Crespins  
Barxeta  
Canals  
Cerdà  
Estubeny  
La Font de la Figuera  
Genovés  
La Granja de la Costera  
Xàtiva  
Llocnou d'En Fenollet  
Llanera de Ranes  
La Llosa de Ranes  
Moixent  
Montesa  
Novetlè  
Rotglà i Corberà  
Torrella  
Vallada  
Vallés  
  
  
La Vall d'Albaida  
  
Agullent  
Albaida  
Alfarrasí  
Aielo de Malferit  
Atzeneta d'Albaida  
Aielo de Rugat  
Bèlgida  
Bellús  
Beniatjar  
Benicolet  
Benigànim  
Benissoda  
Benisuera  
Bocairent  
Bufali  
Carrícola  
Castelló de Rugat  
Quatretonda  
Fontanars dels Alforins  
Guadasséquies  
Llutxent  
Montaverner  
Montitxelvo  
L'Olleria  
Ontinyent  
Otos  
El Palomar  
Pinet  
La Pobla del Duc  
Ráfol de Salem  
Rugat  
Salem  
Sempere  
Terrateig  
  
  
ANNEX II  
  
Municipis de zona d'interior Superfície forestal per municipi (ha)  
Requena 48.612,38  
Morella 36.262,93  
Ayora 32.009,10  
Cortes de Pallás 21.482,65  
Enguera 20.256,90  
Chelva 17.042,52  
Venta del Moro 15.946,12  
Bicorp 12.893,14  
Vistabella del Maestrazgo 12.817,21  
Pobla de Benifassà, la 12.649,07  
Lucena del Cid 12.428,18  
Villena 12.337,95  
Andilla 11.821,17  
Tous 11.774,07  
Dos Aguas 11.324,99  
Tuéjar 10.290,57  
Utiel 10.228,42  
Yátova 10.219,82  
Ares del Maestrat 10.005,08  
Millares 9.985,57  
Villahermosa del Río 9.880,01  
Moixent 9.827,99  
Teresa de Cofrentes 9.817,74  
Orihuela 9.783,06  
Altura 9.607,39  
Siete Aguas 9.572,82  
Toro, El 9.467,35  
Castielfabib 9.344,07  
Alpuente 9.157,74  
Buñol 9.118,59  
Ademuz 9.046,56  
Chiva 8.782,56  
Culla 8.680,13  
Vallibona 8.649,11  
Cofrentes 8.308,93  
Petrer 8.239,26  
Alcoi 8.119,33  
Catí 8.076,28  
Jalance 7.493,95  
Vilafranca 7.419,75  
Bocairent 7.345,74  
Llíria 7.313,30  
Jarafuel 7.045,39  
Ontinyent 7.023,62  
Sinarcas 6.877,98  
Segorbe 6.848,94  
Yesa, La 6.792,69  
Monòver 6.714,86  
Cortes de Arenoso 6.702,36  
Castalla 6.646,95  
Quesa 6.595,62  
Zorita del Maestrazgo 6.554,56  
Xert 6.537,07  
Loriguilla 6.481,74  
Benagéber 6.111,49  
Puebla de San Miguel 6.080,56  
Castellfort 6.060,86  
Alcora, l- 5.869,77  
Calles 5.864,95  
Domeño 5.774,75  
Benasal 5.677,02  
Jérica 5.612,16  
Gestalgar 5.526,43  
Caudiel 5.508,68  
Aras de los Olmos 5.375,96  
Albocàsser 5.281,05  
Tibi 5.142,38  
Biar 5.128,28  
Cervera del Maestre 5.076,82  
Serra 4.863,06  
Titaguas 4.714,01  
Font de la Figuera, la 4.653,55  
Santa Magdalena de Pulpis 4.541,20  
Atzeneta del Maestrat 4.532,37  
Villargordo del Cabriel 4.438,81  
Chera 4.436,27  
Zucaina 4.230,62  
Portell de Morella 4.216,77  
Xodos 4.167,80  
Rossell 4.138,57  
Vallada 4.088,55  
Puebla de Arenoso 3.994,22  
Cirat 3.984,64  
Useres, les 3.878,17  
Llombai 3.819,07  
Vallanca 3.814,02  
Bejís 3.742,70  
Alzira 3.662,29  
Olocau del Rey 3.659,57  
Fontanars dels Alforins 3.634,09  
Montanejos 3.536,33  
Pinós, el 3.515,62  
Zarra 3.502,04  
Castillo de Villamalefa 3.477,08  
Penàguila 3.402,36  
Chulilla 3.339,63  
Fanzara 3.212,36  
Ibi 3.128,71  
Montán 3.101,39  
Xàtiva 3.041,02  
Sot de Chera 3.039,23  
Salinas 2.991,79  
Sacañet 2.914,20  
Navarrés 2.905,66  
Ludiente 2.894,53  
Fondó de les Neus, el 2.857,16  
Sant Mateu 2.852,29  
Alcublas 2.850,49  
Montesa 2.823,17  
Castell de Cabres 2.799,65  
Benafigos 2.781,76  
Orxa, l- 2.757,72  
Tírig 2.710,66  
Forcall 2.708,95  
Viver 2.705,20  
Salzadella, la 2.701,65  
Chella 2.699,85  
Cocentaina 2.695,63  
Barracas 2.684,01  
Quatretonda 2.672,51  
Banyeres de Mariola 2.669,20  
Todolella 2.666,53  
Monforte del Cid 2.654,80  
Bolbaite 2.648,25  
Carcaixent 2.621,73  
Onil 2.609,96  
Camporrobles 2.582,94  
Pina de Montalgrao 2.582,36  
Aspe 2.524,10  
Elda 2.520,81  
Sax 2.491,22  
Bugarra 2.473,26  
Herbés 2.447,98  
Gátova 2.443,38  
Marines 2.426,86  
Macastre 2.414,76  
Cinctorres 2.402,59  
Canet lo Roig 2.368,38  
Novelda 2.351,29  
Llutxent 2.332,74  
Ayódar 2.328,74  
Turís 2.259,95  
Albatera 2.241,25  
Olocau 2.125,79  
Pedralba 2.094,71  
Planes 2.088,47  
Cheste 2.021,15  
Torralba del Pinar 1.979,15  
Catadau 1.966,25  
Vilamarxant 1.952,37  
Azuébar 1.902,30  
Villamalur 1.886,57  
Soneja 1.885,36  
San Miguel de Salinas 1.821,56  
Arañuel 1.802,01  
Almedíjar 1.788,21  
Teresa 1.706,69  
Beneixama 1.695,92  
Algimia de Almonacid 1.675,26  
Costur 1.646,41  
Vall de Almonacid 1.627,22  
Gaibiel 1.616,52  
Alborache 1.513,71  
Casas Bajas 1.478,33  
Agres 1.431,90  
Argelita 1.422,79  
Pavías 1.388,49  
Chóvar 1.376,55  
Traiguera 1.374,71  
Higueruelas 1.353,43  
Benafer 1.333,69  
Riba-roja de Túria 1.331,25  
Bétera 1.330,99  
Palanques 1.326,00  
Aielo de Malferit 1.303,50  
Tollos 1.292,63  
Romana, la 1.292,35  
Toga 1.260,34  
Torás 1.254,64  
Sumacàrcer 1.238,56  
Matet 1.236,53  
Náquera 1.221,13  
Barxeta 1.219,13  
Casas Altas 1.183,75  
Muro de Alcoy 1.169,83  
Mata, la 1.167,43  
Torrechiva 1.139,26  
Benigànim 1.135,45  
Higueras 1.129,47  
Espadilla 1.128,52  
Alfafara 1.108,44  
Vilar de Canes 1.075,88  
Castellnovo 1.063,22  
Fuentes de Ayódar 1.053,81  
Casinos 1.049,89  
Albaida 1.044,67  
Alcoleja 1.030,02  
Benifallim 994,33  
Camp de Mirra, el 993,98  
Pinet 989,49  
Antella 952,91  
Quatretondeta 941,64  
Fuenterrobles 920,99  
Montserrat 873,16  
Alfarp 861,68  
Guadassuar 852,04  
Montroi 850,88  
Famorca 850,56  
Beniarrés 845,04  
Facheca 807,50  
Cañada 782,17  
Figueroles 777,80  
Torre d'En Besora, la 772,08  
Sellent 767,85  
Olleria, l- 765,28  
Fuente la Reina 727,12  
Genovés 721,98  
Balones 674,19  
Real 644,10  
Sant Jordi 617,49  
Carlet 613,20  
Benimassot 610,17  
Rafelguaraf 590,67  
Benicolet 569,63  
Salem 559,73  
Bellús 537,57  
Millena 537,38  
Canals 534,62  
Almudaina 513,16  
Anna 511,37  
Losa del Obispo 510,06  
Castelló de Rugat 507,28  
Sot de Ferrer 500,39  
Villar del Arzobispo 491,35  
Navajas 480,82  
Algueña 478,16  
Cox 470,79  
Aielo de Rugat 466,16  
Vallat 464,24  
Godelleta 462,16  
Benasau 435,87  
Beniatjar 432,16  
Caudete de las Fuentes 413,12  
Villanueva de Viver 403,36  
Agullent 402,65  
Villores 393,19  
Pobla de Vallbona, la 391,30  
Càlig 373,48  
Rojales 359,92  
Benaguasil 355,33  
Estubeny 339,32  
Hondón de los Frailes 328,22  
Terrateig 321,36  
Llanera de Ranes 320,06  
Gaianes 311,83  
Benejúzar 310,05  
Bèlgida 307,00  
Montitxelvo 306,31  
Palomar, el 298,73  
Atzeneta d'Albaida 287,43  
Gorga 282,33  
Algorfa 279,91  
Llosa de Ranes, la 276,71  
Jana, la 270,68  
Cotes 256,72  
Alcúdia, l- 236,50  
Ènova, l- 229,34  
Redován 229,20  
Benilloba 218,27  
Otos 211,08  
Callosa de Segura 203,39  
Benissoda 169,43  
Villanueva de Castellón 165,82  
San Fulgencio 162,18  
Benillup 158,48  
Montesinos, Los 148,95  
Carrícola 143,02  
Gavarda 140,82  
San Rafael del Río 136,51  
Alcocer de Planes 133,66  
Benimodo 128,87  
Alcúdia de Crespins, l- 121,34  
Manuel 118,67  
Alberic 117,91  
Alginet 103,24  
Benimarfull 100,02  
Pobla del Duc, la 98,95  
Ràfol de Salem 95,84  
Bufali 91,36  
Jacarilla 83,14  
Almoradí 82,57  
Pobla Llarga, la 74,49  
Algemesí 67,68  
Rugat 67,15  
Bigastro 52,51  
Rotglà i Corberà 51,37  
Montaverner 49,42  
Benifaió 40,06  
Torrebaja 39,22  
San Antonio de Benagéber 37,75  
Granja de Rocamora 34,44  
Benferri 31,74  
Càrcer 31,07  
Benisanó 30,87  
Benisuera 29,78  
Formentera del Segura 29,14  
Sempere 24,94  
Alqueria d'Asnar, l- 23,33  
Catral 19,41  
Alfarrasí 19,22  
Eliana, l- 17,90  
Vallés 12,78  
San Isidro 11,71  
Massalavés 10,22  
Benijófar 9,88  
Novetlè 8,46  
Senyera 7,77  
Alcàntera de Xúquer 5,77  
Geldo 5,42  
Benimuslem 5,16  
Guadasséquies 3,93  
Daya Nueva 3,49  
Beneixida 3,20  
Daya Vieja 0,00  
Dolores 0,00  
Rafal 0,00  
Cerdà 0,00  
Granja de la Costera, la 0,00  
Llocnou d'en Fenollet 0,00  
Torrella 0,00  
Sant Joanet 0,00  
   
Font: Subdirecció General d'Emergències i Planificació de la Conselleria de Governació i Justícia